PMIndiaData/PMIndiaSum huggingface dataset:
کابینہ نے بھارت اور نائجیریا کے درمیان پرامن مقاصد کے لیے بیرونی خلاء کی کھوج اور اس کے استعمال میں تعاون پر ہوئے مفاہمت نامہ کو منظوری دی

نئی دہلی، 21 اکتوبر: وزیر اعظم نریندر مودی کی صدارت میں مرکزی کابینہ کو پرامن مقاصد کے لیے بیرونی خلاء کی کھوج اور اس کے استعمال میں تعاون پر بھارت اور نائجیریا کے درمیان ہوئے مفاہمت نامہ (ایم او یو) سے واقف کرایا گیا۔ ایم او یو پر جون، 2020 میں بنگلورو میں بھارت کے انڈین اسپیس ریسرچ آرگنائزیشن (اِسرو) اور 13 اگست، 2020 کو ابوجا میں نائجیریا کی نیشنل اسپیس ریسرچ اینڈ ڈیولپمنٹ ایجنسی (این اے ایس آر ڈی اے) نے دستخط کیے ہیں۔ تفصیلات: یہ مفاہمت نامہ دونوں ممالک کو تعاون کے امکانی مفاد کے شعبوں جیسے کرۂ ارض کی ریموٹ سینسنگ؛ سیٹلائٹ کمیونیکیشن اور سیٹلائٹ پر مبنی نیویگیشن؛ خلائی سائنس اور سیاروں کی کھوج؛ اسپیس کرافٹ، لانچ ویہکل، خلائی نظاموں اور زمینی نظاموں کا استعمال؛ جیو اسپیٹیل آلات اور تکنیکوں سمیت خلائی ٹیکنالوجی کا عملی استعمال؛ اور تعاون کے دیگر شعبوں کو طے کرنے کے قابل بنائے گا۔ اس مفاہمت نامہ کے تحت ایک جوائنٹ ورکنگ گروپ کی تشکیل کی جائے گی، جس میں خلائی محکمہ (ڈی او ایس) / اسرو اور نائجیریا کی نیشنل اسپیس ریسرچ اینڈ ڈیولپمنٹ ایجنسی (این اے ایس آر ڈی اے) کے ارکان شامل ہوں گے۔ جوائنٹ ورکنگ گروپ مقررہ میعاد اور نفاذ کے وسائل سمیت ایکشن پلان کو حتمی شکل دے گا۔ نفاذ کی حکمت عملی اور اہداف: دستخط شدہ ایم او یو کے تحت ایک جوائنٹ ورکنگ گروپ کی تشکیل کی جائے گی، جس میں خلائی محکمہ (ڈی او ایس) / اسرو اور نائجیریا کی نیشنل اسپیس ریسرچ اینڈ ڈیولپمنٹ ایجنسی (این اے ایس آر ڈی اے) کے ارکان شامل ہوں گے۔ جوائنٹ ورکنگ گروپ مقررہ میعاد اور نفاذ کے وسائل سمیت ایکشن پلان کو حتمی شکل دے گا۔ اثر: دستخط شدہ ایم او یو کرۂ ارض کی ریموٹ سینسنگ؛ سیٹلائٹ کمیونیکیشن؛ سیٹلائٹ نیویگیشن؛ خلائی سائنس اور بیرونی خلاء کی کھوج کے شعبہ میں نئی تحقیقاتی سرگرمیوں اور استعمال کے امکانات کا پتا لگانے کے لیے حوصلہ افزائی بخشے گا۔ خرچ: دستخط کنندگان کا خیال ہے کہ باہمی طور پر طے کیے گئے پروگرام تعاون کی بنیاد پر مکمل کیے جائیں گے۔ اس قسم کی سرگرمیوں کے لیے فنڈنگ کا نظام ہر کام کی بنیاد پر دستخط کنندگان کے ذریعے باہمی طور پر طے کیا جائے گا۔ اس مفاہمت نامہ کے تحت کی جانے والی مشترکہ سرگرمیوں کی فنڈنگ، متعلقہ دستخط کنندگان کے قوانین و ضوابط کے مطابق کی جائے گی اور یہ ان مقاصد کے لیے مختص رقم کی دستیابی کے ماتحت ہوگی۔ مستفدین: اس مفاہمت نامہ کے ذریعے حکومت نائجیریا کے ساتھ تعاون اور انسانی مفاد کے لیے خلائی ٹیکنالوجی کے استعمال کے شعبہ میں ایک مشترکہ سرگرمی تیار کرنے میں مدد ملے گی۔ اس طرح، ملک کے تمام طبقوں اور شعبوں کو فائدہ حاصل ہوگا۔ پس منظر: بھارت اور نائجیریا تقریباً ایک دہائی سے باقاعدہ خلائی تعاون کرنے کے لیے کوشاں ہیں۔ نائجیریا میں ہندوستانی ہائی کمیشن کی پہل کے ساتھ، خلائی تعاون کے لیے بین حکومتی مفاہمت نامہ کا مسودہ ایم ای اے کے توسط سے نائجیریائی اہلکاروں کے ساتھ شیئر کیا گیا تھا۔ سفارتی ذرائع سے صلاح و مشورہ کرنے کے بعد، دونوں فریقین نے مفاہمت نامہ کا ایک عملی مسودہ تیار کیا اور اندرونی منظوری کے لیے اسے آگے بڑھایا۔ حالانکہ ایم او یو پر دستخط کرنے کی منظوری وقت پر مل گئی تھی، لیکن اس ایم او یو پر دستخط کرنے کے لیے مناسب موقع نہیں مل پایا تھا، کیوں کہ 2019 کے آخر اور 2020 کی شروعات میں کووڈ-19 وبائی مرض کے سبب کچھ دوروں کو ردّ کرنا پڑا تھا۔
کابینہ نے جل پائی گڑی میں کلکتہ ہائی کورٹ  کی سرکٹ بنچ کے قیام کو منظوری دی

نئی دہلی،06فروری 2019/ وزیراعظم نریندر مودی کی سربراہی میں مرکزی کابینہ نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دے دی ہے۔ اس کا دائرۂ اختیار چار ضلعوں دارجلنگ، کیلم پونگ ، جل پائی گڑی اور کوچ بہارپر ہوگا۔ یہ فیصلہ کلکتہ ہائی کورٹ کی 1988 میں ہوئی مکمل کورٹ کی میٹنگ کے فیصلے اور 16جون 2006 کو مرکزی کابینہ کے فیصلے کے پس منظر میں سامنے آیا ہے۔ جس نے جل پائی گڑی میں کلکتہ ہائی کورٹ کی سرکٹ بنچ کے قیام کو منظوری دی تھی اور 30 اگست 2018 کو کلکتہ ہائی کورٹ کے چیف جسٹس کی صدارت میں ججوں کی ایک ٹیم نے جل پائی گڑی میں سرکٹ بنچ کے مجوزہ مقام کا دورہ کر کے بنیادی ڈھانچے کی سہولیات سے متعلق پیش رفت کا جائزہ لیا تھا۔
وزیراعظم نے اعظم گڑھ میں پروانچل  ایکسپریس وے کا سنگ بنیاد رکھا

نئیدہلی۔14جولائی ، 2018؛ وزیراعظم نریندر مودی نے آج اتر پردیش کے اعظم گڑھ میں پروانچل ایکسپریس وے کا سنگ بنیاد رکھا۔ اس موقعے پر ایک جلسۂ عام سے خطاب کرتے ہوئے انہوں نے کہا کہ یہ موقع ریاست میں ترقی کے سفر میں نئے باب کا آغاز ہے۔ انہوں نے ریاست کے وزیراعلیٰ کی یوگی آدتیہ ناتھ کی قیادت کی ستائش کی۔ انہوں نے کہا کہ ریاستی حکومت ریاست میں ترقی کے لیے سازگار ماحول تیار کرنے کی کوشش کر رہی ہے۔ انہوں نے کہا کہ حکومت سماج کے مختلف طبقات کی بہتری کے لیے کام کر رہی ہے۔ وزیراعظم نے کہا کہ 340 کلومیٹر لمبے پروانچل ایکسپریس وے کی تعمیر سے ان شہروں کی ترقی ہوگی جن سے یہ گزرے گا۔ اس سے دلی اور غازی پور کے درمیان کنکٹیویٹی میں بھی بہتری آئے گی۔ انہوں نے کہا کہ نئی صنعت اور ادارے جو ایکسپریس وے سے متصل ہوں گے، ترقی پائیں گے۔ انہوں نے کہا کہ ایکسپریس وے سے علاقے میں تاریخی اعتبار سے اہم مقامات میں سیاحت کو فروغ حاصل ہوگا۔ جناب نریندر مودی نے کہا کہ آج ترقی کے لیے کنکٹیویٹی بہت اہم ہے۔ انہوں نے کہا کہ اتر پردیش میں قومی شاہراہ سے متعلق نیٹ ورک چار برسوں میں تقریباً دو گنا ہو گیا ہے۔ اس ضمن میں وزیراعظم نے فضائی کنکٹیویٹی اور آبی کنکٹیویٹی سے متعلق اقدامات کا بھی ذکر کیا۔ انہوں نے کہا کہ ملک کے مشرقی حصے کو ترقی کی نئی کاریڈور بنانے کی کوشش کی جا رہی ہے۔ وزیراعظم نے سب کا ساتھ سب کا وکاس کے نظریے کو دہرایا اور علاقے کی متوازن ترقی پر زور دیا۔ ڈیجیٹل کنکٹیویٹی پر اظہار خیال کرتے ہوئے انہوں نے کہا کہ آپٹیکل فائبر کنکٹیویٹی اب تک ایک لاکھ پنچایتوں کو فراہم کی گئی ہے اور عام خدمات کے تین لاکھ مراکز سے لوگوں کی زندگی آسان ہو رہی ہے۔ وزیراعظم نے دیگر ترقیاتی اقدامات جیسے وزیراعظم رہائش منصوبہ، وزیراعظم گرام سڑک یوجنا کا بھی ذکر کیا۔ انہوں نے خریف فصلوں کی کم سے کم امدادی قیمت میں اضافے کا بھی ذکر کیا جس سے کسان مستفید ہوں گے۔ وزیراعظم نے بعض عناصر کی طرف سے اُس قانون کو روکنے کی مذمت کی جس سے مسلم خواتین کو تین طلاق سے تحفظ حاصل ہوگا۔ انہوں نے اس قانون کو حقیقت میں تبدیل کرنے کا اعادہ ظاہر کیا۔ انہوں نے کہا کہ مرکزی اور اتر پردیش کی ریاستی حکومت کے لیے ملک اور اس کے عوام سب سے اہم ہیں۔ وزیراعظم نے کہا کہ مرکزی حکومت نے اس علاقے کے بُن کروں کے لیے کئی اقدامات کیے ہیں۔ اس ضمن میں انہوں نے جدید مشینوں، کم شرح سود پر قرض اور بنارس میں تجارت کو سہل بنانے سے متعلق مرکز کا بھی ذکر کیا۔ انہوں نے ریاستی حکومت کی جانب سے کیے گئے اقدامات کا بھی ذکر کیا۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح( (14.07.2018)
وزیر اعظم نے کووڈ-19 سے متعلق مذہبی اور سماجی تنظیموں کے نمائندوں سے بات چیت کی

وزیر اعظم جناب نریندر مودی نے ویڈیو کانفرنسنگ کے ذریعہ کووڈ-19 کی صورتحال پر تبادلہ خیال کے لیے آج مذہبی اور سماجی تنظیموں کے نمائندوں کے ساتھ بات چیت کی۔ وزیر اعظم نے کہا کہ یہ بات چیت معاشرے اور حکومت کی ملکی مفاد کے لیے مل کر کام کرنے کی ایک اور مثال ہے۔ انھوں نے کووڈ-19 کے ذریعہ درپیش چیلنجوں کا مقابلہ کرنے کے لیے ان تنظیموں کے ذریعہ کیے گئے کام کی تعریف کی۔ انھوں نے کہا کہ لوگوں کو فراہم کی جانے والی مدد ذات پات اور مذہبی نظریات سے بالاتر تھی اور یہ ’ایک بھارت اکنشٹھ پریاسس‘ کی ایک روشن مثال ہے۔ انھوں نے کہا کہ پورے ملک میں مندروں، مساجد، گرجا گھروں اور گرو دواروں کو اسپتالوں اور تنہائی مراکز میں بدل دیا گیا، جبکہ ضرورت مندوں کو کھانا کھلانے اور ادویات لینے میں بھی مدد کی گئی۔ وزیر اعظم نے ملک میں ویکسینیشن مہم کی تیز رفتار پر تبادلہ خیال کیا، انھوں نے مزید کہا کہ ”سب کو ویکسین مفت ویکسین“ مہم کورونا کے خلاف جنگ میں ڈھال کی طرح ہے۔ انھوں نے مذہبی اور معاشرتی رہنماؤں کو تاکید کی کہ وہ ویکسین کے بارے میں شعور اجاگر کریں اور ویکسینوں کے بارے میں افواہوں اور الجھنوں کا مقابلہ کرنے میں مدد کرکے حکومت کی کوششوں میں شامل ہوں۔ انھوں نے ان سے حکومت کے ساتھ تعاون کرنے کو کہا، خاص طور پر ان علاقوں میں جہاں ویکسین کے بارے میں زیادہ ہچکچاہٹ ہے۔ وزیر اعظم نے رہنماؤں سے 75 سالہ جشن آزادی کا حصہ بننے کی بھی درخواست کی۔ انھوں نے ان سے کہا کہ وہ اس بات کو یقینی بنائیں کہ ہر شخص ’آزادی کا امروت مہوتسو‘ کا حصہ بنے۔ انھوں نے کہا کہ اس موقع پر ہمیں ”بھارت جوڑو آندولن“ کے ذریعے قوم کو متحد کرنے کی طرف کام کرنا چاہیے، اور ”ایک بھارت شریشٹھ بھارت“ کی حقیقی روح کو ظاہر کرنا چاہیے۔ اس بات چیت میں شرکت کرنے والوں میں پروفیسر سلیم انجینئر، کنوینر، کیندریہ دھارمک جن مورچہ اور نائب صدر، جماعت اسلامی ہند؛ مہارشی پیٹھادھیشور گوسوامی سشیل مہاراج، نیشنل کنوینر، بھارتیہ سرو دھرم سنسد، اتر پردیش؛ سوامی اومکارانند سرسوتی، پیٹھادھیشور ، اومکار دھام، نئی دہلی؛ سنگھ صاحب گیانی رنجیت سنگھ، چیف گرنتھی، گرو دوارہ بنگلہ صاحب، نئی دہلی؛ ڈاکٹر ایم ڈی تھامس، بانی ڈائریکٹر، انسٹی ٹیوٹ آف ہارمونی اینڈ پیس اسٹڈیز، نئی دہلی؛ سوامی ویر سنگھ ہتکاری، صدر، آل انڈیا روی داسی دھرم سنگٹھن؛ سوامی سمپت کمار، گالٹا پیٹھ، جے پور؛ آچاریہ وویک منی، صدر، انٹرنیشنل مہاویر جین مشن، نئی دہلی؛ ڈاکٹر اے کے مرچنٹ، نیشنل ٹرسٹی و سکریٹری، لوٹس ٹمپل اور انڈین بہائی کمیونٹی، نئی دہلی؛ سوامی شانت آتمانند، صدر، رام کرشن مشن، نئی دہلی؛ اور سسٹر بی کے آشا، اوم شانتی ریٹریٹ سنٹر، ہریانہ شامل تھے۔ رہنماؤں نے بات چیت کا اہتمام کرنے پر وزیر اعظم کا شکریہ ادا کیا اور وبا کے خلاف جنگ میں ان کی فیصلہ کن قیادت کی تعریف کی۔ انھوں نے مختلف مذہبی اور سماجی تنظیموں کی طرف سے کوڈ-19 کی طرف سے درپیش چیلنجوں سے نمٹنے کے لیے کیے گئے مثالی کاموں کے بارے میں بات کی۔ انھوں نے جاری ویکسینیشن مہم کے بارے میں شعور اجاگر کرنے کے لیے اپنی حمایت کا اظہار کیا اور تیسری لہر کی روک تھام کے لیے اپنے نظریات اور تجاویز فراہم کیں۔
وزیراعظم، 17ستمبر کو مدھیہ پردیش کا دورہ کریں گے

وزیراعظم جناب نریندر مودی 17ستمبر کو مدھیہ پردیش کا دورہ کریں گے۔صبح تقریباََ پونے گیارہ بجے ، وزیر اعظم کونو نیشنل پارک میں چیتوں کو ریلیز کریں گے ۔اس کے بعددوپہر تقریباََ بارہ بجے وہ، شیو پور کے کارا ہال میں ایس ایچ جی کی خواتین کارکنان /کمیونٹی کے وسائلی افراد کے ساتھ ایس ایچ جی سمیلن میں شرکت کریں گےشرکت کریں گے۔ کونو نیشنل پارک میں وزیر اعظم کونو نیشنل پارک میں وزیر اعظم کے ذریعہ جنگلی چیتوں کو ریلیز کرنا ، ہندوستان کی جنگلاتی زندگی اور اس کے مسکنوں کو دوبارہ مستحکم کرنے اور متنوع بنانے کی ان کی کوشش کا حصہ ہے۔1952 میں چیتے کو ہندوستان سے معدوم قراردے دیا گیاتھا، جن چیتوں کو ریلیز کیا جائے گا، وہ نامیبیاسے لائے گئے ہیں اور انہیں اس سال کے اوائل میں ایک مفاہمت نامے پر دستخط کرنے کے تحت لایا گیا ہے۔ہندوستان میں چیتے کا تعارف پروجیکٹ چیتے کے تحت کیا جارہا ہے ، جو کہ دنیا کا پہلا بین – بّرصغیر کا جنگلی درندوں کا ایک جگہ سے دوسری جگہ بسانے کا بڑا پروجیکٹ ہے۔ چیتے ، ہندوستان میں کھلے جنگل اور سبزہ زار ایکو نظام کی بحالی میں مدد کریں گے۔ یہ حیاتیاتی تنوع کو تحفظ فراہم کرنے اور بڑے پیمانے پرآبی تحفظ ، کاربن اخراج میں کمی اور مٹی کی نمی کے تحفظ ، معاشرے کو فائدہ پہنچانے جیسے ایکونظام کی خدمات میں اضافہ کریں گے۔ ماحولیات کے تحفظ اور جنگلاتی زندگی کے تحفظ کے تئیں وزیراعظم کے عہد کے مطابق ، یہ کوشش ، اقتصادی ترقی اور ایکو سیاحت کی سرگرمیوں کے ذریعہ مقامی کمیونٹی کے لئے روزی روٹی کے مواقع میں اضافہ کرنے کا باعث ہوگی۔ ایس ایچ جی سمیلن میں وزیر اعظم وزیراعظم، شیو پور کے کراہال میں منعقد کئے جارہے ایس ایچ جی سمیلن میں شرکت کریں گے۔ اس سمیلن میں ذاتی مدد کے گروپ (ایس ایچ جی ) کی خواتین اراکین / کمیونٹی کے وسائلی افراد شرکت کریں گے ، جنہیں دین دیال انتودیہ یوجنا – قومی دیہی لائیو لی ہڈ مشن (ڈی اے وائی – این آر ایل ایم )کے تحت پروموٹ کیا جارہا ہے ۔ پروگرام کے دوران، وزیراعظم ، پی ایم کوشل وکاس یوجنا کے تحت چار خاص طورپر انتہائی کمزور علاقائی گروپس (پی وی ٹی جی )کے مہارت کے مراکز کا بھی افتتاح کریں گے۔ ڈی اے وائی – این آر ایل ایم کا مقصد دیہی غریب گھرانوں کو مرحلہ وار طور پر ایس ایچ جیز میں تبدیل کرنا اور انہیں اپنے ذریعہ معاش کو متنوع بنانے میں طویل مدتی معاونت فراہم کرنا ، ان کی آمدنی میں اضافہ کرنا اور معیار زندگی کو بہتر بنانا ہے۔ یہ مشن، آگہی پیدا کرکے اور گھریلو تشد د ، خواتین کی تعلیم اور جنس سے متعلق دیگر خدشات ، تغذیہ ، صفائی ستھرائی ، صحت وغیرہ جیسے معاملات پر برتاؤ میں تبدیلی کے کمیونی کیشن کے ذریعہ، ایس ایچ جی کی خواتین اراکین کو بااختیار بنانے کے تئیں بھی کام کررہا ہے۔
وزیراعظم نے گرونانک دیو جی کی زندگی پر کتاب کا اجراء کیا

نئی دہلی:25 نومبر، 2020:وزیراعظم جناب نریندر مودی نے سری گرونانک دیوجی کی زندگی اور ان کے نظریات پر ایک کتاب کا اجراء کیا۔ ایک ٹوئیٹ میں جناب مودی نے کہا کہ‘‘سری گرونانک دیوجی کی زندگی اور ان کے نظریات پر ایک کتاب کا اجراء کیا ہے۔ اس کتاب کو کرپال سنگھ جی نےلکھا ہے جو چنڈی گڑھ میں مقیم ہیں’’۔ م ن۔م ع۔ ع ن
ہند – جاپان تجارتی تقریب میں وزیر اعظم جناب نریندر مودی کےبیان کا انگریزی ترجمہ

نئی دہلی۔ 19 مارچ میرے دوست، وزیر اعظم کشیدا جی، دونوں ممالک کے مندوبین مرکزی کابینہ میں میرے ساتھی، گجرات کے وزیر خزانہ جناب کنو بھائی ڈیسائی، ہند – جاپان بزنس لیڈر فورم کے تمام اراکین ، آپ سب کا استقبال ہے۔ سب کو نمسکار! وزیر اعظم کشیدا جی اور جاپان سے ہندوستان آنے والے تمام دوستوں کا پرتپاک استقبال۔ مجھے بہت خوشی ہے کہ دو سال سے زیادہ کے وقفے کے بعد ہم ہندوستان اور جاپان کے مابین سربراہی سطح کی میٹنگوں کا سلسلہ دوبارہ شروع کرنے میں کامیاب ہوں گے۔ ہمارے اقتصادی تعلقات ہندوستان-جاپان خصوصی منصوبہ جاتی اور عالمی شراکت داری کا سب سے مضبوط ستون ہیں۔ کووڈ کے بعد کے دور میں، اقتصادی بحالی اور اقتصادی سلامتی کے لیے، ہند-جاپان اقتصادی شراکت داری نہ صرف دونوں ممالک کو بلکہ خطے اور دنیا کو بھی اعتماد اور لچک فراہم کرے گی۔ ہندوستان میں بڑے پیمانے پر چلائی جا ر ہیں اصلاحات اور ہماری پیداوار سے منسلک ترغیبی اسکیمیں پہلے سے کہیں زیادہ مثبت ماحولیاتی نظام تیار کر رہی ہیں۔ عالی جناب، ہندوستان کی قومی انفراسٹرکچر پائپ لائن میں ایک پوائنٹ آٹھ ٹریلین ڈالر کے 9000 سے زیادہ منصوبے ہیں جو تعاون کے بہت سے مواقع فراہم کرتے ہیں۔ مجھے امید ہے کہ جاپانی کمپنیاں ہماری کوششوں میں پورے جوش و خروش سے حصہ لیں گی۔ اور اس کے لیے ہم بھی ہندوستان میں جاپانی کمپنیوں کو ہر ممکن تعاون فراہم کرنے کے لیے پرعزم ہیں۔ دوستو ترقی، خوشحالی اور شراکت داری ہند– جاپان تعلقات کا مرکز ہے۔ دونوں ممالک کے اقتصادی تعلقات کو فروغ دینے میں ہندوستان جاپان بزنس لیڈر فورم کا اہم رول ہے۔ اس کے لیے میں آپ سب کو مبارکباد دیتا ہوں اور اپنی نیک تمناؤں کا اظہار کرتا ہوں۔ بہت بہت شکریہ! ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
ملک کے ہر غریب کو پختہ گھر مہیا کرنے کے لئے حکومت اہم اقدامات کررہی ہے

وزیراعظم جناب نریندر مودی نے کہا ہے کہ ملک کے ہرغریب کو پختہ گھر دینے کے لئے حکومت اہم اقدامات کررہی ہے۔ انہوں نے یہ بھی بتایا کہ پردھان منتری آواس یوجنا کے تحت تین کروڑسے زیادہ مکان بنائے جاچکے ہیں۔ تمام گھر بنیادی سہولتوں سے آراستہ ہیں اور یہ گھر خواتین کو بااختیار بنانے کی علامت بن گئے ہیں۔ وزیر اعظم نے ٹویٹ کیا ہے :
کابینہ نے بیمار/ خسارے میں چلنے والی مرکزی سرکاری شعبے کی صنعتوں کو وقت پر بند کرنے اور منقولہ اور غیر منقولہ املاک کے نمٹارے سے متعلق نظرثانی شدہ رہنما خطوط کو منظوری دی

نئی دہلی، 6 جون 2018، وزیراعظم جناب نریندر مودی کی زیر صدارت، مرکزی کابینہ نے آج بیمار/ خسارے میں چلنے والی مرکزی سرکاری شعبے کی صنعتوں (سی پی ایس ای)کو وقت پر بند کردینے اور منقولہ اور غیر منقولہ املاک کے نمٹارے سے متعلق سرکاری صنعتوں کے محکمے (ڈی پی ای) کے نظرثانی شدہ رہنما خطوط کو منظوری دے دی۔نظرثانی شدہ رہنما خطوط سے بیمار/ خسارے میں چلنے والی سی پی ایس ای کے بند کرنے کے منصوبوں کے نفاذ میں ہونے والی تاخیر میں کمی آئے گی۔ یہ رہنما خطوط ستمبر 2016 میں ڈی پی ای کے جاری کردہ رہنما خطو ط کی جگہ لیں گے۔ وقت پر بند کرنے کے طریقہ کار میں اہم سنگ میل طے کرکے، طریقہ کار میں متعلقہ وزارتوں/ محکموں/ سی پی ایس ای، وغیرہ کی ذمہ داریوں کی نشاندہی کرکے سی پی ایس ای کے بند ہونے سے متعلق متعدد طریقہ کار اور کارروائیوں کی تیز رفتار تکمیل کے لئے ان رہنما خطوط کو ایک وسیع فریم ورک فراہم ہوگا۔ان رہنما خطوط کے تحت وزارت / محکمہ اور سی پی ایس ای کے ذریعہ پیشگی کارروائی، تجویز کو بند کرنے کی تیاری، سی پی ایس ای کی آئینی اور دیگر ذمہ داریوں کا نمٹارہ کرنے میں مدد ملے گی۔ ان رہنما خطوط کے تحت ہاؤسنگ اور شہری امور کی وزارت کے متعلقہ رہنما خطوط کے مطابق کم خرچ میں ہاؤسنگ سے متعلق بند ہونے کے تحت سی پی ایس ای کی زمین کے استعمال کو پہلی ترجیح دی گئی ہے۔ چونکہ ان سی پی ایس ای میں ملازمین کام کررہے ہیں چنانچہ حکومت نے فیصلہ کیا ہے کہ ان کے بند کرنے سے ملازمین کو کوئی مشقت نہ ہو اور حکومت نے ورکروں کو ان کا جو موجودہ پے اسکیل ہے اس سے قطع نظر، 2007 کے قومی پے اسکیل کے اعتبار سے وی آر ایس دینے کے لئے یکساں پالیسی وضع کی ہے۔ ۔۔۔۔۔۔۔۔۔۔۔ م ن۔ن ا۔ن ا۔
لکشدیپ کے ایڈمنسٹریٹر جناب دنیشور شرما کی رحلت پر وزیراعظم کا اظہار تعزیت

نئی دہلی:04دسمبر، 2020:وزیراعظم جناب نریندر مودی نے لکشدیپ کے ایڈمنسٹریٹر جناب دنیشورشرما کے انتقال پر دُکھ اور افسوس کا اظہار کیا ہے۔ ایک ٹوئیٹ میں وزیراعظم نے کہا، ‘‘لکشدیپ کے ایڈمنسٹریٹرجناب دنیشور شرما جی نے ہندوستان کی پولیسنگ اور سیکیورٹی نظام میں دیرپا تعاون کیا ہے۔ انہوں نے اپنی پولیسنگ کریئر کے دوران دہشت گردی اور شورش مخالف متعدد حساس کارروائیوں کو انجام دیا۔ ان کی وفات سے بیحد رنجیدہ ہوں۔ ان کے غمزہ اہل خانہ سے تعزیت۔ اوم شانتی’’۔ م ن۔م ع۔ ع ن
وزیراعظم اور امریکہ کے صدر کے درمیان ٹیلی فون پرگفت وشنید

نئیدہلی03 جون 2020۔وزیراعظم نریندر مودی نے آج امریکہ کے صدر ڈونلڈ ٹرمپ کے ساتھ ٹیلی فون پر گفت وشنید کی ۔ امریکی صدر نے سات ملکوں کے گروپ ( جی -7) کی امریکی صدارت کے بارے میں گفتگو کی اور ہندوستان سمیت دیگر اہم ممالک کو شامل کرنے کے لئے موجودہ رکنیت سے آگے بڑھ کر گروپ کا دائرہ وسیع کرنے کی اپنی خواہش کا اظہار کیا ۔ اس سلسلے میں انہوں نے امریکہ میں منعقد ہونے والی جی -7 کی اگلی سربراہ میٹنگ میں شرکت کرنے کے لئے وزیر اعظم جناب نریندر مودی کو مدعو کیا۔ وزیراعظم نریندر مودی نے اپنے تخلیقی اوردوراندیش نقطہ نظر کے لئے امریکی صدر جناب ٹرمپ کی تعریف کی اور کہا کہ اس طرح کاتوسیع شدہ فورم کووڈ -19 کے بعد کی دنیا کی ابھرتی ہوئی حقیقتوں کے عین موافق ہوگا۔ وزیراعظم نے کہا کہ مجوزہ سربراہ میٹنگ کی کامیابی کو یقینی بنانے کے امریکہ اوردیگر ملکوں کے ساتھ کام کرنا ہندوستان کے لئے خوشی کی بات ہوگی۔ وزیراعظم نے امریکہ میں جاری سماجی انتشار کے بارے میں اپنی تشویش ظاہر کی اور حالات کے جلد حل کے لئے اپنی نیک خواہشات ظاہرکیں ۔ دونوں رہنماؤں نے دیگر اہم معاملات پر بھی تبادلہ خیال کیا،مثلاََ دونوں ملکوں کے اندرکووڈ -19 کی موجودہ صورتحال ،ہند-چین سرحد پر حالات اور عالمی صحت ادارہ ( ڈبلیو ایچ او ) میں اصلاحات کی ضرورت وغیرہ امور پر بات چیت کی ۔ امریکی صدر ٹرمپ نے اس سال فروری میں ہندوستان کے اپنے دورے کو پرجوش انداز میں یاد کیا ۔ وزیراعظم نریندر مودی نے کہا کہ ان کا یہ سفر کئی معنوں میں یادگا راور تاریخی اہمیت کا حامل رہا ہے اور ان کے اس دورے نے دونوں ملکوں کے دو طرفہ تعلقات نیا استحکام عطا کیا ہے۔ وزیراعظم اور امریکی صدر کے درمیان اس بات چیت میں غیر معمولی گرم جوشی اور صداقت ہندوستان اور امریکہ کے تعلقات کی خصوصی نوعیت نیز دونوں رہنماؤں کےدرمیان دوستی اور ایک دوسرے کے تئیں احترام کو ظاہرکرتی ہے۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔م ع۔رم
کابینہ نے بھارت  کی جی 20 صدارت اور جی 20 سکریٹریٹ کے قیام اور عملے کی تیاریوں کو منظوری دی

وزیر اعظم جناب نریندر مودی کی زیر صدارت مرکزی کابینہ نے آج ایک جی 20 سیکرٹریٹ کے قیام اور اس کے رپورٹنگ ڈھانچے کو منظوری دی ہے، جو کہ مجموعی پالیسی فیصلوں اور بھارت کی آئندہ جی 20 صدارت کو چلانے کے لیے درکار انتظامات کے نفاذ کے لیے ذمہ دار ہوں گے۔ بھارت یکم دسمبر 2022 سے 30 نومبر 2023 تک جی 20 کی صدارت سنبھالے گا، جس کا اختتام 2023 میں بھارت میں جی 20 سربراہی کانفرنس کے ساتھ ہوگا۔ جی 20 بین الاقوامی اقتصادی تعاون کا ایک اہم فورم ہے جو عالمی اقتصادی نظم و نسق میں اہم کردار ادا کرتا ہے۔ طریقے کے مطابق بھارت کی جی 20 صدارت کے اہم/ علم/ مواد، تکنیکی، میڈیا، سیکورٹی اور لاجسٹک پہلوؤں سے متعلق کام کو سنبھالنے کے لیے ایک جی 20 سیکرٹریٹ قائم کیا جا رہا ہے۔ اس کا انتظام وزارت خارجہ، وزارت خزانہ اور دیگر متعلقہ وزارتوں/محکموں کے افسران اور عملے اور ڈومین کی معلومات کے ماہرین کے ذریعے کیا جائے گا۔ سیکرٹریٹ فروری 2024 تک کام کرے گا۔ سیکرٹریٹ کی رہنمائی وزیر اعظم کی سربراہی میں ایک اعلیٰ کمیٹی کرے گی، جس میں وزیر خزانہ، وزیر داخلہ، وزیر خارجہ اور جی 20 شیرپا (کامرس اینڈ انڈسٹری، ٹیکسٹائل، امور صارفین، خوراک اور عوامی نظام تقسیم کے وزیر) شامل ہوں گے جو کہ بھارت کی جی 20 صدارت کے لیے مجموعی فراہم کرائیں گے۔ اس کے علاوہ تمام جی 20 تیاریوں کی نگرانی اور ایپکس کمیٹی کو رپورٹ کرنے کے لیے ایک رابطہ کمیٹی بھی قائم کی جائے گی۔ جی 20 سیکرٹریٹ کثیرالجہتی فورموں پر عالمی مسائل پر بھارت کی قیادت کے لیے علم اور مہارت سمیت طویل مدتی صلاحیت کی تعمیر میں تعاون کرے گا۔ ۔۔۔۔۔۔۔۔۔۔۔ ش ح۔ا گ ۔ن ا۔
وزیراعظم نے نوئیڈا اور دلی کے درمیان نئی میٹرو لائن کا افتتاح کیا

نئی دہلی۔26دسمبر؛ وزیراعظم جناب نریندر مودی نے نوئیڈا اور دلی کے درمیان نئی میٹرو لائن کا افتتاح کیا۔ انھوں نے بوٹینیکل گارڈن میٹرو اسٹیشن پر ایک تختی کی نقاب کشائی کی۔ یہ افتتاح دلی میٹرو کی میجنٹا لائن کے لیے کیا گیا ہے جو نوئیڈا کے بوٹینیکل گارڈن کے جنوبی دلی کے کالکا مندر سے ملاتی ہے۔ انھوں نے عوامی جلسے میں پہنچنے سے پہلے میٹرو ٹرین کا مختصر سفر بھی کیا۔ اس موقع پر خطاب کرتے ہوئے کرسمس کی مبارکباد بھی دی۔ انھوں نے یہ بھی کہا کہ یہ دن دو بھارت رتن شخصیتوں پنڈت مدن موہن مالویہ اور سابق وزیر اعظم جناب اٹل بہاری واجپئی کا یوم پیدائش بھی ہے۔ انھوں نے کہا کہ یہ اترپردیش کے عوام کی وجہ سے ہے۔ یہ قوم کو ایک مضبوط اور مستحکم سرکار ملی۔ انھوں نے یہ بھی کہا کہ وہ اترپردیش کے عوام کے ہمیشہ شکر گزار رہیں گے کہ ان کی طرف سے محبت ملی۔ انھوں نے کہا کہ ہم ایک ایسے دور میں جی رہے ہیں، جس میں رابطوں کی بہت زیادہ اہمیت ہے۔ انھوں نے یہ بھی کہا کہ میٹرو لائن کے آغاز سے نہ صرف موجودہ دور کے تقاضے پورے ہوتے ہیں بلکہ آنے والی پیڑھیوں کے بھی۔ انھوں نے کہا کہ 2022 تک جب ہم آزادی کی 75ویں سالگرہ منارہے ہوں گے، تو ان کا خواب ہے کہ ہم ایک ایسے بھارت میں رہ رہے ہوں، جس میں ہماری پٹرول کی ضرورتیں کم ہوں۔ انھوں نے کہا کہ یہ نشانہ حاصل کرنے کے لیے عوامی ٹرانسپورٹ کا جدید ترین نظام وقت کی ضرورت ہے۔ یہ ذکر کرتے ہوئے کہ سابق وزیر اعظم اٹل بہاری واجپئی نے دسمبر 2002 میں دلی میٹرو میں سفر کیا تھا، جناب مودی نے کہا کہ تبھی سے قومی راجدھانی خطے میں میٹرو نیٹ ورک میں خاطر خواہ توسیع ہوئی ہے۔ وزیراعظم نے زور دے کر کہا کہ حکمرانی اُس وقت نہیں کی جاسکتی جب لوگوں کا خیال‘‘ میرا کیا’’ سے شروع ہو اور ‘‘مجھے کیا’’ پر ختم ہو۔ انھوں نے کہا کہ اب اس سوچ میں تبدیلی آرہی ہے۔ انھوں نے کہا کہ مرکزی حکومت کی طرف سے فیصلے قومی مفاد کے لیے ہیں، نہ کہ سیاسی فائدوں کے لیے۔ وزیراعظم نے کہا کہ اس سے پہلے حکومتیں نئے قانون بنانے پر فخر محسوس کرتی تھیں۔ انھوں نے کہا کہ موجودہ حکومت ایسی حکومت بننے کی خواہش مند ہے جو پرانے قوانین کو ختم کرے ۔ اچھی حکمرانی اُس وقت تک نہیں ہوسکتی جب تک فرسودہ قوانین فیصلہ سازی میں رُکاوٹ بنتے رہیں گے۔ وزیراعظم نے اترپردیش کے وزیراعلیٰ یوگی آددتیہ ناتھ کو مبارکباد دی اور کہا کہ اچھی حکمرانی پر ان کی توجہ ، ریاست کو نئی بلندیوں پر لے جارہی ہے۔ انھوں نے نوئیڈا سے وابستہ واہمہ کو اس شہر میں آکر توڑنے کا سہرا ان کے سر دیا۔ وزیر اعظم نے زور دے کر کہا کہ اگر کوئی یہ سوچتا ہے کہ کسی جگہ جانے سے اس کی وزیر اعلیٰ کی مدت میں توسیع ہوجاتی ہے اور کسی جگہ جاکر اس مدت میں تخفیف ہوجاتی ہے تو اس شخص کو یہ حق حاصل نہیں ہے کہ وہ وزیراعلیٰ کا عہدہ سنبھالے۔ وزیراعظم نے ریلوے کے بنیادی ڈھانچے ، سڑک نیٹ ورک میں توسیع اور قابل تجدید توانائی کے شعبے میں فروغ کا بھی ذکر کیا۔ انھوں نے جناب اٹل بہاری واجپئی کو بھارت مارگ ودھاتا قرار دیا اور کہا کہ انھوں نے ہمیں ترقی کا راستہ دکھایا ہے۔ اس سے پہلے اپنی تقریر میں اترپردیش کے وزیراعلیٰ یوگی آدتیہ ناتھ نے وزیر اعظم نریندر مودی کی تعریف کی۔ انھوں نے کہا کہ وزیر اعظإ نے اس قوم کی سیاست کو نئے معنی عطا کئے ہیں۔ انھوں نے یہ بھی کہا کہ وزیراعظم ہمیشہ یہ کہتے ہیں کہ ہمیں ترقی کے راستے پر آگے بڑھناہی ہے۔ (م ن ۔ ن ر۔ 26.12.2017 )
وزیراعظم 2؍فروری 2019 کو مغربی بنگال کے دُرگا پور کا دورہ کریں گے

نئی دہلی،یکم فروری؍وزیراعظم جناب نریندر مودی 2؍فروری 2019 میں مغربی بنگال میں واقع دُرگا پور کا دورہ کریں گے۔ اپنے دورے کے دوران وزیراعظم 294کلو میٹر طویل اَندل-سینتھیا-پاکور-مالدہ اور کھانا-سینتھیا سیکشن کی ریلوے بجلی کاری کوقوم کے نام وقف کریں گے۔ اس سیکشن کی بجلی کاری سے کوئلہ، پتھر کے چپس اور گٹّی شمال اور شمال مشرقی بھارت میں باآسانی پہنچانے میں مدد ملے گی۔ وزیراعظم 20 کلو میٹر طویل ہِجلی-نرائن گڑھ تیسری لائن کو بھی قوم کو معنون کریں گے۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ن ا ۔ ک ا)
سابق وزیر اعظم چودھری چرن سنگھ کو ان کی سالگرہ کے موقع پر وزیراعظم کا خراج تحسین

نئی دہلی۔23 دسمبر، 2017؛ وزیراعظم جناب نریندر مودی نے سابق وزیراعظم جناب چودھری چرن سنگھ کو ان کے یوم پیدائش کے موقع پر خراج تحسین پیش کیا ہے۔ چودھری چرن سنگھ کو ان کے یوم پیدائش کے موقع پر یاد کرتے ہوئے وزیراعظم نریندر مودی نے کہا کہ انہوں نے ملک کی خدمت بہت ہی تندہی سے کی تھی۔ انہوں نے گاؤں کی ترقی کے لیے مستقل مزاجی کے ساتھ کام کیا اور کسانوں کے حقوق کو سرفہرست رکھا۔ ۔۔۔۔۔۔۔۔۔۔۔۔۔۔۔۔۔۔۔۔۔